מולראט

**גרייס קת'לין אליזבת שו** (נולדה ב-25 בספטמבר 1998), הידועה בשם הבמה **מולראט** (**Mallrat**), היא מוזיקאית, זמרת וראפרית אוסטרלית מבריזבן. מולראט הוציאה שלושה מיני-אלבומים, *Uninvited* בשנת 2016, *In the Sky* ב-2018, ו-*Driving Music* ב-2019. שיריה, "Groceries" ו-"UFO", הגיעו למקומות ה-7 וה-70, בהתאמה, במצעד 100 הסינגלים של טריפל ג'יי לשנת 2018. "Charlie" ו-"Nobody's Home" הגיעו למקומות ה-3 וה-59, בהתאמה, במצעד 100 הסינגלים של טריפל ג'יי לשנת 2019, ו-"Rockstar" הגיע למקום ה-13 במצעד 100 הסינגלים של טריפל ג'יי לשנת 2020.

## ראשית חייה
גרייס קת'לין אליזבת שו נולדה ב-25 בספטמבר 1998, בבריזבן, אוסטרליה. היא למדה בבית ספר אסקוט סטייט בין השנים 2004–2010, ובקליפילד קולג' מ-2011 ועד 2015. שו החלה לכתוב מוזיקה כתלמידת תיכון, והוציאה מוזיקה לראשונה ב-2014.

## קריירה מוזיקלית
### 2015–2016: שנים מוקדמות
השם 'Mallrat' נגזר מהשיר "Mallrats (La La La)" של להקת הפאנק האמריקאית The Orwells, משנת 2012. ב-23 ביולי 2015, הוציאה שו, תחת השם "מולראט", את סינגל הבכורה הרשמי שלה, "Suicide Blonde", שהופק על ידי טייגרילה. מאוחר יותר, נכלל הסינגל במיני-אלבום הבכורה שלה, *Uninvited*, אותו הקליטה במהלך השנה האחרונה שלה בתיכון.

### 2017–2021: החתמה בחברות תקליטים, ''In the Sky'' ו-''Driving Music''
ב-2017, הופיעה מולראט בפסטיבל המוזיקה "Splendor in the Grass". מאוחר יותר, היא חתמה בחברת התקליטים הקנדית Nettwerk Records וחברת התקליטים האוסטרלית Dew Process. בתחילת 2017, ביצעה מולראט הופעות חימום בסיבוב ההופעות "Clowntown" של הצמד Peking Duk. באוקטובר 2017, הוציאה מולראט את הסינגל "Better", ולאחריו בפברואר 2018 את "UFO" בהשתתפות הראפר האוסטרלי אולדיי, וביוני 2018 את "Groceries". כל שלושת הסינגלים נכללו במיני-אלבום השני שלה, *[[In the Sky]]*, שיצא ביוני 2018. ב-2018–2019, ביצעה מולראט הופעות חימום ברחבי אירופה, כחלק מסיבוב ההופעות "Heard It In A Past Life" של הזמרת-יוצרת האמריקאית מאגי רוג'רס. בינואר 2019, הכריזה מולראט על סיבוב הופעות משלה. מאוחר יותר באותו החודש, הגיעו "Groceries" ו-"UFO" למקומות ה-7 וה-70, בהתאמה, במצעד 100 הסינגלים של טריפל ג'יי לשנת 2018.

באוגוסט 2019, הוציאה מולראט את "Charlie", הסינגל המוביל מתוך המיני-אלבום השלישי שלה, *[[Driving Music]]*, שיצא בספטמבר 2019. המיני-אלבום הגיע למקום ה-10 במצעד האוסטרלי. בדצמבר 2019, כללה *[[NME]]* את "Uninvited", שיר מתוך המיני-אלבום בעל אותו השם מ-2016, כאחד השירים הגדולים ביותר של עשור שנות ה-10, במקום ה-91. בינואר 2020, מוקמו "Charlie" ו-"Nobody's Home" בהשתתפות בסנג'י במקומות ה-3 וה-59, בהתאמה, במצעד 100 הסינגלים של טריפל ג'יי לשנת 2019. בינואר 2021, הגיע הסינגל "Rockstar" למקום ה-13 במצעד 100 הסינגלים של טריפל ג'יי לשנת 2020.

### 2022: ''Butterfly Blue''
ב-4 בפברואר 2022, הוציאה מולראט את "Your Love". ב-2 במרץ 2022, הוציאה את השיר "Teeth", והכריזה על יציאתו של אלבום האולפן הראשון שלה, *Butterfly Blue*.

## השפעות
מולראט תיארה את ההשפעות המוזיקליות שלה כשילוב של להקות ואמנים, בהם נמנים גריימס, סקרילקס, סופי, קורטני ברנט, והשפעתה הבולטת ביותר, הראפר האוסטרלי אולדיי.

## דיסקוגרפיה
### אלבומי אולפן
* 2022: *Butterfly Blue*

### מיני-אלבומים
* 2016: *Uninvited*
* 2018: *[[In the Sky]]*
* 2019: *[[Driving Music]]*

## פרסים ומועמדויות

## קישורים חיצוניים

* 

## הערות שוליים

קטגוריה:זמרות פופ אוסטרליות
קטגוריה:מוזיקאים אוסטרלים
קטגוריה:ראפריות אוסטרליות
קטגוריה:ראפרים אוסטרלים
קטגוריה:זמרי פופ אוסטרלים
קטגוריה:ילידות 1998
קטגוריה:אוסטרלים שנולדו ב-1998